IPL epilátory ponúkajú jeden alebo dva režimy ošetrenia v závislosti od toho, ako sa s nimi dá manipulovať. Pri prvom režime môže prístroj vyslať každý lúč po stlačení tlačidla zvlášť. Vy ho tak nasmerujete na jedno konkrétne miesto, epilátor posuniete a stlačíte tlačidlo znova, čo sa hodí napríklad pri precíznej práci na tvári. Druhým režimom je neustále vysielanie zábleskov v určitom časovom intervale, ktoré sa hodí pri posúvaní po pokožke na väčších telesných plochách, napríklad na nohách. Nastavíte tento režim ošetrenia a IPL epilátor potom bliká sám.